open-index/open-wikipedia-markdown huggingface dataset:
Marija Bakalova

**Marija Bakalova** (, dzimusi ) ir bulgāru aktrise. Savas karjeras laikā saņēmusi vairākas balvas, tai skaitā Kritiķu izvēles kino balvu, kā arī tikusi nominēta Amerikas Kinoakadēmijas balvai un Zelta globusa balvai.

Dzimusi un uzaugusi Burgasā, Bakalova savu karjeru iesāka 2017. gadā, filmējoties bulgāru filmās. Starptautisku atpazīstamību guvusi 2020. gada filmā *[[Borat Subsequent Moviefilm]]*, par ko viņa tika nominēta Amerikas Kinoakadēmijas balvai kategorijā "Labākā aktrise otrā plāna lomā". Piedalījusies arī filmās *[[The Bubble]]* (2022), "Vieni vienīgi līķi" (2022) un "Māceklis" (2024).

## Ārējās saites
Vieni vienīgi līķi

**"Vieni vienīgi līķi"** () ir 2022. gada ASV šausmu kinokomēdija, kuras režisore ir Halīna Reijna. Filmā galvenās lomas attēlo Amandla Stenberga, Marija Bakalova, Maihāla Herolda, Čeisa Sui Vondersa, Reičela Senota, Lī Peiss un Pīts Deividsons.

Filma stāsta par bagātu jauniešu kompāniju, kuri greznā savrupmājā sarīko ballīti. Tomēr vakars pārvēršas pavisam citāds, kad parasta spēle uzņem nāvējošus apgriezienus.

"Vieni vienīgi līķi" pirmizrāde ASV notika , savukārt Latvijā tā notika . Filmu izlaida A24. Filma saņēma pārsvarā pozitīvas kritiķu atsauksmes, slavējot humoru un aktierspēli.

## Atsauces

## Ārējās saites
Skumju trīsstūris

**"Skumju trīsstūris"** (, ) ir 2022. gada Francijas, Vācijas, Zviedrijas, Apvienotās Karalistes un ASV kopražojuma satīriska melnā kinokomēdija, kuras režisors un scenārija autors ir Rūbens Ēstlunds. Filmā galvenās lomas atveido Hariss Dikinsons, Šārlbī Dīna, Dollija de Leona, Zlatko Buričs, Henriks Dorsins, Vikija Berlina un Vudijs Harelsons.

Filma stāsta par bagātniekiem, tai skaitā modeli un viņas mīļāko, kuri tiek iesprostoti uz neapdzīvotas salas pēc tam, kad viņu kuģis nogrimst.

"Skumju trīsstūris" pirmizrāde notika  Kannu kinofestivālā, kur tā saņēma festivāla augstāko apbalvojumu — Zelta palmas zaru. Rūbenam Ēstlundam šis ir otrais Zelta palmas zars pēc 2017. gadā saņemtā par filmu "Kvadrāts". Latvijā filmas pirmizrāde notika . Filma saņēma pārsvarā pozitīvas kritiķu atsauksmes.

Filma ieguva četras Eiropas Kino balvas — labākā filma, labākais režisors (Rūbens Ēstlunds), labākais scenārijs (Rūbens Ēstlunds) un labākais aktieris (Zlatko Buričs). Filma nominēta 95. Kinoakadēmijas balvai trīs kategorijās "Labākā filma", "Labākais režisors" un "Labākais oriģinālscenārijs".

## Atsauces

## Ārējās saites
Navana

**Navana** (, ) ir lielākā pilsēta Mītas grāfistē, Lensteras provincē, Īrijā. Navanā atrodas Mītas grāfistes pārvaldes centrs.  pilsētā dzīvoja 30 173 iedzīvotāji.

## Ārējās saites
 

*
Ārdī

**Ārdī** (, ) ir pilsēta Lautas grāfistē, Lensteras provincē, Īrijā.  pilsētā dzīvoja 4 928 iedzīvotāji.

## Atsauces

## Ārējās saites
 

*
Reliģiskās organizācijas Latvijā

**[[Reliģija|Reliģiskās]] organizācijas Latvijā** ir Latvijas Republikā reģistrētās draudzes, reliģiskās savienības (baznīcas), diecēzes un nodaļas. To definē un šo organizāciju darbību Latvijā regulē 1995. gadā pieņemtais Reliģisko organizāciju likums. Reliģiskās organizācijas var iegūt arī sabiedriskā labuma organizāciju statusu, ja tās veic sabiedriskā labuma darbības.

Likums nosaka sekojošus reliģisko organizāciju veidus:

* Draudze, kas uz brīvprātības principa pamata apvienojas vienas reliģijas vai konfesijas ticīgie, lai noteiktā apdzīvotajā teritorijā veiktu reliģisko darbību, kā arī cita veida darbību, ievērojot spēkā esošos likumdošanas aktus.
* Reliģiskā savienība (baznīca), kas apvieno šajā likumā noteiktajā kārtībā reģistrētās vienas konfesijas draudzes.
* Diecēze, kas ir attiecīgās konfesijas kanoniskajos noteikumos paredzēta reliģiskās savienības (baznīcas) organizatoriskās struktūras teritoriāli administratīva vienība, kuru pārvalda bīskaps.
* Nodaļa, kas ir attiecīgās reliģiskās savienības (baznīcas) statūtos (satversmē, nolikumā) paredzēta atsevišķu draudžu izveidota reliģiskās savienības (baznīcas) organizatoriskās struktūras vienība ar atsevišķu pārvaldības kārtību un pārvaldes institūciju.

## Organizāciju darbība
Tāpat arī saskaņā ar jau minēto likumu, reliģiskajām organizācijām katru gadu Tieslietu ministrijā jāiesniedz pārskats par savu darbību, kas savukārt no šiem pārskatiem veido ikgadējo apkopojumu. 2020. gadā darbības pārskatus bija jāiesniedz 88 autonomajām reliģiskajām organizācijam, 2 reliģiskajam savienībam un 2 Romas katoļu diecēzem, taču 28 reliģiskās organizācijas pārskatus neiesniedza. Atbilstoši datiem no iesniegtajiem pārskatiem, Tieslietu ministrija veikusi sekojošus secinājumus par reliģisko organizāciju darbību Latvijā 2020. gadā:

* Reliģisko organizāciju īpašumā un valdījumā kopā ir 1 071 dievnams, kulta celtnes un reliģiskās darbības veikšanas vietas. Visvairāk vietas reģistrētas luterāņu un katoļu konfesiju organizācijām. Vislielākais reliģisko organizāciju īpatsvars ir pilsētās - Rīgā, Liepājā un Daugavpilī, kā arī novados - Augšdaugavas, Ogres un Rēzeknes.
* Reliģisko organizāciju norādīto draudžu kopējais skaits ir 1 196**;**
* Reliģiskajās organizācijās darbojas 1 104 garīgā personāla pārstāvji;
* Uz Latviju tika uzaicināts 103 garīdznieki un misionāri no ārvalstīm;
* Reliģiskajās savienībās (baznīcās) noslēgtas 1 295 laulības;
* Reliģisko organizāciju pārskatos norādīto draudžu locekļu kopējais skaits ir 1 311 495 (69% no kopējā iedzīvotāju skaita);
* Reliģiskajās organizācijās norādīti 810 nepilngadīgie draudžu locekļi;
* Ziedojumos un dāvinājumos organizācijas bija saņēmušas 18.0 miljonus eiro, no tiem 7.0 miljoni eiro norādīti kā anonīmi.

## Atsauces
Pi'erre Bourne

**Džordans Timotijs Dženkss** ​​(dzimis 1993. gada 19. septembrī), profesionāli pazīstams kā ***Pi'erre Bourne*** , ir amerikāņu reperis, ierakstu producents un audio inženieris. Viņš ir vislabāk pazīstams ar *[[Playboi Carti]]* singlu "Magnolia" un *[[6ix9ine]]* "Gummo" producēšanu, iekļūstot ASV *[[Billboard Tops|Billboard Hot 100]] Top 30*. Pēc *Playboi Carti* izlaušanās dziesmas "Magnolia" izdošanas no viņa debijas miksteipa *[[Playboi Carti (miksteips)|Playboi Carti]]* (2017), *Bourne* producenta tags, "*Yo Pi'erre, you want to come out here*?" (rindiņa, kas ņemta no filmas *The Jamie Foxx Show* epizodes), kļuva par interneta fenomenu un mēmu, kā rezultātā atzīme kļuva plaši pazīstama un *Pi'erre Bourne* kļuva par producentu.
Metanefrīdiji

**Metanefrīdiji** ir tievi kanāliņi pa pāriem katrā ķermeņa posmā, kas raksturīgi posmtārpiem, piemēram, sliekām. Tie sākas ar skropstainu piltuvveidīgu veidojumu ķermeņa dobumā (celomā) un noslēdzas ar izvadporu uz organisma virsmas. Izvadkanālos ieplūst šķidrums no ķermeņa dobuma. Organismam nepieciešamās vielas, piemēram, daži sāļi, no kanāla sieniņas tiek uzsūktas atpakaļ, bet kaitīgos vielmaiņas galaproduktus — izvada no organisma.

Plakantārpiem ir līdzīgi izvadorgāni — protonefrīdiji. Abus šos izvadorgānus kopā, bet reizēm vienkāršojot arī atsevišķi, sauc par nefrīdiju.

## Atsauces

## Ārējās saites
Monahana

**Monahana** (, ) ir lielākā pilsēta Monahanas grāfistē, Olsteras provincē, Īrijā. Monahamā atrodas Monahamas grāfistes pārvaldes centrs.  pilsētā dzīvoja 7 678 iedzīvotāji.

## Ārējās saites
 

*
Šautuves

**Šautuves** ir ciems Cēsu novada Priekuļu pagastā. Atrodas pagasta austrumu daļā.

Apdzīvotā vieta atrodas pie autoceļa P28, Tālītes upes krastā.

Ciemā dzimis bioķīmiķis Eduards Zariņš.

## Atsauces
Kunči

**Kunči** ir ciems Cēsu novada Priekuļu pagastā. Atrodas pagasta dienvidu daļā.

Apdzīvotā vieta atrodas nomaļus no valsts autoceļiem.

Valsts nozīmes aizsargājamie kultūras pieminekļi ciema apkārtnē: Kampu-Ģūģeru senkapi, apmetne un kulta akmens.

## Atsauces
Hortenzijas

**Hortenzijas** () ir hortenziju dzimtas ģints, kurā ir iekļautas vairāk nekā 75 ziedaugu sugas, kuru dabiskais izplatības areāls ir Āzijā un Amerikā. Līdz šim lielākā sugu daudzveidība ir konstatēta Austrumāzijā, īpaši Ķīnā, Korejā un Japānā. Lielākā daļa no sugām ir 1–3 m gari krūmi, dažas ir mazi koki, bet citas ir liānas, kas, rāpjoties kokos, var sasniegt pat 30 m garumu. Hortenzijas var būt gan vasarzaļas, gan mūžzaļas, taču plaši kultivētās sugas ir pārsvarā lapas metoši, vasarzaļi augi.

Latīniskais nosaukums *'Hydrangea*" ir atvasināts no grieķu valodas un nozīmē 'ūdens trauks' (no ὕδωρ húdōr "ūdens" + ἄγγος ángos vai αγγεῖον angeîon "trauks"), aprakstot auga sēklu pākstu formu.

## Nepilns sugu saraksts

* Aslapu hortenzija (*Hydrangea aspera*)
* Bretšneidera hortenzija (*Hydrangea bretschneideri*)
* Himalaju hortenzija (*Hydrangea heteromalla*)
* Kātainā vīteņhortenzija (*Hydrangea petiolaris*)
* Kokveida hortenzija (*Hydrangea arborescens*)
* Liellapu hortenzija (*Hydrangea macrophylla*)
* Ozollapu hortenzija (*Hydrangea quercifolia*)
* Robainā hortenzija (*Hydrangea serrata*)
* *Hydrangea anomala*
* *Hydrangea chinensis*
* *Hydrangea chungii*
* *Hydrangea cinerea*
* *Hydrangea coenobialis*
* *Hydrangea davidii*
* *Hydrangea glaucescens*
* *Hydrangea gracilis*
* *Hydrangea hirta*
* *Hydrangea hydrangeoides*
* *Hydrangea hypoglauca*
* *Hydrangea integrifolia*
* *Hydrangea involucrata*
* *Hydrangea jelskii*
* *Hydrangea kwangsiensis*
* *Hydrangea kwangtungensis*
* *Hydrangea lingii*
* *Hydrangea linkweiensis*
* *Hydrangea longifolia*
* *Hydrangea longipes*
* *Hydrangea macrocarpa*
* *Hydrangea mangshanensis*
* *Hydrangea paniculata*
* *Hydrangea peruviana*
* *Hydrangea radiata*
* *Hydrangea robusta*
* *Hydrangea sargentiana*
* *Hydrangea scandens*
* *Hydrangea serratifolia*
* *Hydrangea strigosa*
* *Hydrangea stylosa*
* *Hydrangea tarapotensis*
* *Hydrangea xanthoneura*
* *Hydrangea zhewanensis*

## Galerija

Attēls:Hydrangea anomala, May 2016.jpg|*Hydrangea anomala* 
Attēls:Hydrangea heteromalla fleurs2.jpg|*Hydrangea heteromalla* 
Attēls:Hydrangea hirta 0805.JPG|*Hydrangea hirta*
Attēls:Bigleaf Hydrangea (Hydrangea macrophylla) 1.jpg|*Hydrangea macrophylla*
Attēls:Hydrangea quercifolia BhamBotGdn.jpg|*Hydrangea quercifolia* 
Attēls:Hydrangea serrata 'MAK20'.jpg|*Hydrangea serrata* 


## Ārējās saites

## Atsauces
Nefrīdijs

**Nefrīdijs** ir kanāliņš, pa kuru no organisma tiek izvadīti ūdenī izšķīdušie vielmaiņas gala produkti, retāk arī dzimumprodukti. Bezmugurkaulniekiem tie ir pāru izvadorgāni tievu kanāliņu veidā plakantārpiem (protonefrīdiji) un pa pāriem katrā ķermeņa posmā posmtārpiem (metanefrīdiji). Tie sākas ar skropstainu piltuvveidīgu veidojumu ķermeņa dobumā (celomā) un noslēdzas ar izvadporu uz organisma virsmas.

Nefrīdijs pilda funkciju, kas analoģiska zīdītāju nierēm. Pēc 2020. gadu klasifikācijas, visi dzīvnieki, kam ir vai nu nefrīdijs, vai nieres, pieder pie *Nephrozoa* kladas. 

## Atsauces

## Ārējās saites
Interneta vārdu un numuru piešķires korporācija

**Interneta vārdu un numuru piešķires organizācija** (; ICANN), arī zināma kā interneta domēnu pārvaldes organizācija, ir sabiedriskā labuma organizācija, kas koordinē vairāku ar interneta vietņu identifikatoriem (domēna vārdiem un domēna nosaukumu sistēmām) saistītu datu bāzu uzturēšanu, kā arī izstrādā to politiku. ICANN cieši sadarbojas ar domēna vārdu reģistriem un reģistratoriem visā pasaulē (piemēram, Latvijā — NIC). ICANN ir būtiska ietekme globālā interneta infrastruktūras attīstībā.

## Vēsture
ICANN pirmsākumi cieši saistīti ar globālā interneta pirmsākumiem. 1969. gadā tika pārraidīts pirmais datu ziņojums, izmantojot ASV Aizsardzības departamenta tīklu ARPANET, pirmo pakešu komutācijas datortīklu, kas zināms arī kā interneta priekštecis. 1972. gadā ARPANET savienojumu numurus sāka dokumentēt reģistrā, ko dēvēja par Interneta piešķirto numuru pārvaldi (no angļu val.: *Internet Assigned Numbers Authority*) (IANA). Pēc ASV valdības apņemšanās nodot IANA atbildību par domēna nosaukumu sistēmu politiku un tehnisko pārvaldību ārējai organizācijai, 1998. gadā ASV tika nodibināta bezpeļņas organizācija ICANN, kas vairāku gadu garumā pakāpeniski pārņēma IANA atbildības jomas, ar mērķi nodrošināt interneta infrastruktūras drošību, stabilitāti un savietojamību.

## Ārējās saites
* ICANN
* NIC — Latvijas Universitātes Matemātikas un informātikas institūta Tīkla risinājumu daļa

## Atsauces
Vesterolu salas

**Vesterolu salas** (, ) ir salu grupa Norvēģu jūrā, Norvēģijas ziemeļrietumu piekrastē. Administratīvi ietilpst Nūrlannes filkē. Izstieptas 108 km garumā ziemeļaustrumu—dienvidrietumu virzienā; no kontinenta ziemeļu daļā atdala Annfjorda līcis. Lielākās salas ir Langeja, Anneja un Hadseleja, bet dažkārt šai salu grupai pieskaita arī Hinneju. Salās valda mērens jūras klimats. Ainavā pārsvarā kūdras purvi un pļavas, vietām pundurbērzu meži. Lielākā apdzīvotā vieta ir Surtlanne Langejas salā. Lielākās salas ar autoceļu tiltiem savienotas ar kontinentu.

## Atsauces

## Ārējās saites
Vaives dzirnavas

**Vaives dzirnavas** jeb **Vaives Dzirnavas** ir ciems Cēsu novada Priekuļu pagastā. Atrodas pagasta centrālajā daļā.

Ciems nav iekļauts valsts adrešu reģistrā.

Apdzīvotā vieta atrodas pie autoceļa P28, teritorijā starp Rauni un Vaivi.

Ciema apkārtnē atrodas dabas pieminekļi: Vaives lejteces ieži un Rauņa lejteces ieži.

## Atsauces
Harijs Gregs

**Harijs Gregs** (, dzimis , miris ) bija Ziemeļīrijas futbolists, spēlēja vārtsarga pozīcijā, bijis Ziemeļīrijas futbola izlases dalībnieks.

Savas karjeras lielāko daļu aizvadījis ''Manchester United'' komandā, kopumā nospēlējot 247 mačus. 1958. gadā viņš kļuva par vienu no izdzīvojušajiem Minhenes aviokatastrofā. Dažkārt Gregs tiek uzskatīts par "Minhenes varoni", kad viņš no degošas lidmašīnas izglāba vairākus pasažierus, tai skaitā futbolistus Bobiju Čarltonu un Denisu Vaioletu, kā arī treneri Metu Bazbiju.

Ziemeļīrijas futbola izlasi pārstāvējis no 1954. līdz 1963. gadam, kopumā aizvadot 25 mačus. Piedalījies 1958. gada FIFA Pasaules kausā, kur viņš tika atzīts par turnīra labāko vārtsargu.

## Atsauces

## Ārējās saites
Vujadins Boškovs

**Vujadins Boškovs** (, dzimis , miris ) bija serbu futbolists un futbola treneris, spēlēja pussarga pozīcijā, bijis Dienvidslāvijas futbola izlases dalībnieks.

Savas spēlētāja karjeras laikā spēlējis Dienvidslāvijā, Itālijā un Šveicē. Dienvidslāvijas futbola izlasi pārstāvējis no 1951. līdz 1958. gadam, kopumā aizvadot 57 mačus. Ieguvis sudraba medaļu 1952. gada vasaras olimpiskajās spēlēs Helsinkos. Piedalījies arī 1954. un 1958. gada FIFA Pasaules kausā.

Savu vislielāko slavu guvis kā treneris. No 1971. līdz 1973. gadam vadījis Dienvidslāvijas izlasi. 1981. gadā, vadot *[[Madrides "Real" (futbols)|Real Madrid]]*, aizvedis komandu līdz Eiropas kausa finālam. 1990. gadā ar ''Sampdoria'' izcīnījis Eiropas Kausu ieguvēju kausu, kā arī 1992. gadā otro reizi vadījis komandu Eiropas kausa finālā. Savas trenera karjeras laikā uzvarējis arī *[[La Liga]]* un Itālijas A sērijā, kā arī divas reizes izcīnījis gan Spānijas Karaļa kausu, gan Itālijas kausu.

Savas trenera karjeras laikā pazīstams ne tikai kā veiksmīgs treneris, bet arī kļuvis slavens ar savu humoru un pēcspēles komentāriem. Tā dēļ kļuvis par populāru personību, īpaši itāļu līdzjutēju vidū.

## Sasniegumi

### Trenera karjera
**ADO Den Haag**

* Nīderlandes kauss: 1974–75

**Real Madrid**

* La Liga: 1979–80
* Spānijas Karaļa kauss: 1979–80

**Ascoli**

* Itālijas B sērija: 1985–86

**Sampdoria**

* Itālijas A sērija: 1990–91
* Itālijas kauss: 1987–88, 1988–89
* Supercoppa Italiana: 1991
* Eiropas Kausu ieguvēju kauss: 1989–90

## Atsauces

## Ārējās saites
Inkuļi

**Inkuļi** ir ciems Cēsu novada Priekuļu pagastā. Atrodas pagasta centrālajā daļā.

Apdzīvotā vieta atrodas nomaļus no valsts autoceļiem. Uz dienvidrietumiem no ciema ir Cēsu vecais lidlauks.

Dabas pieminekļi ciema apkārtnē: Kazu grava. Uz ziemeļiem no ciema atrodas Septiņavotu ūdenskritumi.

## Atsauces
Hinneja

**Hinneja** () vai **Īnnasuolu** () ir sala Norvēģu jūrā, Norvēģijas ziemeļrietumu piekrastē, Norvēģijas ceturtā lielākā un kontinentālās daļas lielākā sala. Dažkārt tiek pieskaitīta gan Lofotu, gan Vesterolu salu grupām, kas atrodas dienvidrietumos un ziemeļrietumos no Hinnejas. Reljefs kalnains, ainavā dominē mežatundra un kalnu tundra. Krastu stipri izroboti, daudz līču un pussalu, piekrastē daudz mazāku saliņu un klinšu. Administratīvi salas austrumu daļa ietilpst Trumses un Finnmarkas filkē, rietumu — Nūrlannē. Lielākā apdzīvotā vieta ir Harstades pilsētiņa salas ziemeļaustrumu galā, bet kopējais iedzīvotāj skaits salā pārsniedz 32 000.

Ar kontinentu Hinnejas salu savieno autoceļa tilts (*Tjeldsundbrua)*. Tāpat tilti savieno salu ar Lofotu salām un Annejas salu (Annejas tilts).

## Atsauces

## Ārējās saites
Kouvolas "KooKoo"

**Kouvolas "KooKoo"** ir hokeja komanda, kas bāzēta Kouvolā, Somijā un spēlē SM līgā. Komanda dibināta 1965. gadā, un SM līgā spēlē kopš 2015. gada.

## Izcīnītās vietas
### SM līga

## Ārējās saites
* Komandas oficiālā mājaslapa
* Eliteprospects.com komandas lapa
Anneja

**Anneja** (, ) ir sala Norvēģu jūrā, Norvēģijas ziemeļrietumu piekrastē. Vesterolu salu grupas otra lielākā sala tās pašos ziemeļos, kā arī Norvēģijas 10. lielākā sala. Administratīvi ietilpst Nūrlannes filkes Annejas komūnā. Izstiepta  garumā ziemeļaustrumu—dienvidrietumu virzienā; no kontinenta to atdala Annfjorda līcis. Salā valda mērens jūras klimats. Ainavā pārsvarā kūdras purvi un pļavas, vietām pundurbērzu meži, reljefs paugurains. Augstākā virsotne ir 705 m augstais Kvasstindens. Lielākā apdzīvotā vieta ir Andenese salas ziemeļu galā. Sala ar autoceļu savienota ar Hinneju (Annejas tilts).

Pie Andeneses atrodas Norvēģijas gaisa spēku bāze un Annejas kosmosa centrs, kā arī ALOMAR observatorija. Sala ir purvaina, šeit notiek kūdras ieguve.

## Atsauces

## Ārējās saites
Kurts Hamrins

**Kurts Hamrins** (, dzimis , miris ) bija zviedru futbolists, spēlēja pussarga pozīcijā, bijis Zviedrijas futbola izlases dalībnieks.

Savu karjeru sācis Zviedrijas komandā ''AIK'', bet vēlāk spēlējis vairākos Itālijas klubos, visveiksmīgāko un ilgāko posmu pavadot ''Fiorentina'' rindās. Ar *Fiorentina* komandu ieguvis divus Itālijas kausus, kā arī 1961. gadā uzvarējis UEFA Kausu ieguvēju kausā. Spēlējot *[[AC Milan]]* komandā, izcīnījis arī Itālijas A sērijas titulu, kā arī uzvarējis 1968—69. gada Eiropas kausa sezonā. Ar 208 vārtiem viņš ir visu laiku labākais *Fiorentina* vārtu guvējs Itālijas A sērijā.

Zviedrijas futbola izlasi pārstāvējis no 1953. līdz 1965. gadam, kopumā 32 mačos gūstot 17 vārtus. Ar izlasi savās mājās spēlējis 1958. gada FIFA Pasaules kausa finālā.

Hamrins tiek uzskatīts par vienu no visu laiku labākajiem zviedru, kā arī *Fiorentina* futbolistiem.

Pēc aiziešanas pensijā Hamrins ar ģimeni pārcēlās uz Florenci. Hamrins nomira 2024. gada 4. februārī 89 gadu vecumā. Viņš bija pēdējais dzīvais spēlētājs no Zviedrijas un Brazīlijas komandām, kurš piedalījās 1958. gada Pasaules kausa finālā.

## Sasniegumi
**Fiorentina**

* UEFA Kausu ieguvēju kauss: 1960—61
* Itālijas kauss: 1960—61, 1965—66

**Milan**

* Itālijas A sērija: 1967—68
* Eiropas kauss: 1968—69
* UEFA Kausu ieguvēju kauss: 1967—68

**Individuālie sasniegumi**

* ''Allsvenskan'' labākais vārtu guvējs: 1954—55
* UEFA Kausu ieguvēju kausa labākais vārtu guvējs: 1960—61

## Atsauces

## Ārējās saites
Bušugrava

**Bušugrava** (agrāk arī **Lubiņas**) ir ciems Cēsu novada Priekuļu pagastā. Atrodas pagasta centrālajā daļā.

Apdzīvotā vieta atrodas pie autoceļa P20 un dzelzceļa līnijas Rīga—Lugaži, Triečupītes krastā.

Dabas pieminekļi ciema apkārtnē: Kazu grava.

## Atsauces
Gogoļa centrs

**Gogoļa centrs** () bija režisora Kirila Serebreņņikova izveidots teātra centrs uz likvidētā Gogoļa vārdā nosauktā Maskavas drāmas teātra bāzes.

## Vēsture
2012. gada 7. augustā par jauno Gogoļa vārdā nosauktā Maskavas drāmas teātra māksliniecisko vadītāju tika iecelts Kirils Serebreņņikovs. Jau 2012. gada septembrī tika paziņots par Serebreņņikova plāniem izformēt teātri un pārdēvēt to par Gogoļa centru.

Gogoļa centrā kopā strādāja četri rezidenti, dažādas teātra grupas, kas rādīja savus projektus un kopīgi veidoja izrādes, kuras tika iekļautas teātra repertuārā: studija *SounDrama*, 7. studija, Jevgeņija Kulagina un Ivana Jevstigņejeva dejas kompānija *Диалог Данс* (Kostroma) un Gogoļa teātra trupa.

Izņemot izrādes Gogoļa centrā notika arī filmu seansi, lekcijas, diskusijas, koncerti un izstādes. Centrā darbojās grāmatu veikals *Гоголь books* un kafejnīca "N". Skatītājus aicināja uz zāli ar skaļu zvanu, pie ieejas tika pārbaudītas biļetes.

Gogoļa centra atklāšana notika 2013. gada februārī. Pirmajā  2012./2013. gada sezonā tika iestudētas sešas pirmizrādes pēc klasiķu darbu motīviem. Notika daudz koncertu, diskusiju un citu nozīmīgu notikumu.

2013./2014. gada sezonā tika iestudētas 13 jaunas izrādes, kā arī atklāta Krievijā pirmā specializētā Teātra mediju bibliotēka, kurā skatītāji varēja bez maksas noskatīties izrādes no visas pasaules. 2013. gada 1. un 2. novembrī ar filmu "Mēbiuss" un "Zils ir vissiltākā krāsa" pirmizrādēm Krievijā tika atklāta programma *Гоголь-кино*, kuras ietvaros teātrī rādīja Eiropas kinofestivālu galvenos hītus.

No 2014. gada Gogoļa centra trupa vairākas reizes uzstājās viesizrādēs Latvijas Nacionālajā teātrī.

2021. gadā Maskavas mērijas kultūras departaments nolēma nepagarināt līgumu ar Kirilu Serebreņņikovu un viņš tika atbrīvots no Gogoļa centra vadītāja amata. Par teātra māksliniecisko vadītāju kļuva Aleksejs Agranovičs.

Darbības laikā Gogoļa centrs kļuva par vadošo avangarda teātri Krievijā un nozīmīgu platformu citiem mākslas veidiem līdz 2022. gadā 30. jūnija tas tika slēgts. Pēdējā tajā nospēlētā izrāde bija iestudējums "Es nepiedalos karā" (*Я не участвую в войне*), kuras pamatā ir Jurija Levitanska dzeja.

## Mākslinieciskie vadītāji
* Kirils Serebreņņikovs (2012. gada augusts — 2021. gada februāris)
* Aleksejs Agranovičs (2021. gada 26. februāris — 2022. gada 4. jūlijs)

## Direktori
* Aleksejs Malobrodskis (2012—2015)
* Anastasija Goluba (2015. gada marts—jūlijs)
* Kirils Serebreņņikovs (pienākumu izpildītājs no 2015. gada līdz 2017. gada aprīlim un no 2019. gada aprīļa līdz augustam)
* Aleksejs Kabeševs (p.i. no 2017. gada 23. augusta līdz 2019. gada 8. aprīlim, apstiprināts amatā 2019. gada 22. augustā, nostrādāja līdz 2022. gada jūlijam)

## Atsauces

## Ārējās saites

* Oficiālā mājaslapa
Jaunkalni

**Jaunkalni** (agrāk arī **Jaunkalniņi** vai **Annasmuiža**) ir ciems Cēsu novada Priekuļu pagastā. Atrodas pagasta dienvidrietumu daļā. Ciems izveidojies agrākās Annas muižas (*Annenhof*) centrā. 

Apdzīvotā vieta atrodas pie autoceļu P20 un V320 krustojuma un dzelzceļa līnijas Rīga—Lugaži. Pie ciema ir Cēsu lidlauks.

## Veloceļš
2025. gada augustā uzsāka apvienotā gājēju un velobraucēju ceļa būvi gar P20 no Jāņmuižas līdz Cēsīm (24,9.–28,2. km) un gar pievedceļu V320.  
Darbus veic SIA "Valkas ceļi" par līgumcenu 1 787 839,57 eiro (ar PVN), no tās 85% ir ES Kohēzijas fonda finansējums. Projekta autors ir SIA "Projekts 3", būvuzraudzību nodrošina AS "Ceļuprojekts".

## Atsauces
Ģimnastikas iela

**Ģimnastikas iela** ir iela Rīgā, Zemgales priekšpilsētā, Atgāzenē, Ziepniekkalnā un Bieriņos. Ģimnastikas iela sākas krustojumā ar Vaiņodes ielu un beidzas krustojumā ar Ojāra Vācieša ielu. Kopējais ielas garums ir 1220 metri un tā sastāv no 2 braukšanas joslām. Ģimnastikas iela ir klāta ar asfalta segumu.

Ģimnastikas ielā ir dažāda veida dzīvojamā apbūve. Ielas sākumā (Ģimnastikas ielā 1) atrodas Rīgas 2. slimnīca.

## Vēsture
Ģimnastikas iela tika izveidota 1885. gadā ar savu tagadējo nosaukumu (ģimnastika — vingrošana), kas laika gaitā nav mainījies.

## Ielas raksturojums
Ģimnastikas iela ir 1220 metrus gara, asfaltēta iela Atgāzenē, Ziepniekkalnā un Bieriņos. Tā sākas krustojumā ar Vaiņodes ielu Ziepniekkalnā un iet rietumu-austrumu virzienā. Iela pie Atgāzenes stacijas šķērso dzelzceļa līniju Rīga—Jelgava (šeit nav pārbrauktuves transporta līdzekļiem, tikai gājēju celiņš, līdz ar to Ģimnastikas ielas divi posmi ir savstarpēji nesavienoti satiksmei). Ģimnastikas iela beidzas krustojumā ar Ojāra Vācieša ielu Bieriņos.

## Ielu savienojumi
Ģimnastikas iela ir savienota ar šādām ielām:
* Vaiņodes iela
* Vienības gatve
* Dīķa iela
* Dzelzceļa iela
* Aizupes iela
* Apguldes iela
* Alsungas iela
* Tēriņu iela
* Ojāra Vācieša iela (T veida krustojums)

## Skatīt arī
* Atgāzene
* Ziepniekkalns
* Bieriņi

## Atsauces
HC Litvínov

***HC Litvínov*** ir hokeja komanda, kas bāzēta Litvīnovā, Čehijā un spēlē Čehijas Ekstralīgā. Komanda dibināta 1945. gadā, 2015. gadā tā izcīnīja Čehijas čempiones titulu.

2022. gadā komandā spēlēja latviešu aizsargi Ralfs Freibergs, Jānis Jaks un Kristaps Roberts Zīle.

## Vēsture
Komanda dibināta 1945. gadā, savukārt Čehoslovākijas hokeja līgā tā spēlēja kopš 1959. gada. Trīs reizes (1977., 1984. un 1991. gadā) tā izcīnīja līgas sudraba medaļas. Pēc Čehoslovākijas sadalīšanās komanda spēlēja jaunizveidotajā Čehijas Ekstralīgā. 1996. gadā komanda izcīnīja sudraba medaļas, taču 2015. gadā pirmo reizi kļuva par Čehijas čempioni.

## Izcīnītās vietas

### Čehijas Ekstralīga

### Čempionu hokeja līga

## Ārējās saites
* Komandas oficiālā mājaslapa  
* Komandas eliteprospects.com profils
Trumse un Finnmarka

**Trumse un Finnmarka** (, , ) bija viena no Norvēģijas filkēm. Filke izveidota 2020. gada 1. janvārī, kad reģionālās reformas gaitā apvienoja Trumses un Finnmarkas filkes un Hjelsunnas komūnu no Nūrlannes filkes. Filke tika likvidēta 2024. gada 1. janvārī, sadalot atpakaļ Trumses un Finnmarkas filkēs.

Filke atradās valsts pašos ziemeļos Norvēģu jūras un Barenca jūras krastā. Robežojās rietumos ar Nūrlannes filki, kā arī ar Zviedriju, Somiju un Krieviju. Filkes administratīvie centri bija Trumse, kur atradās pašvaldība un administratīvās iestādes, un Vadse, kur atradās gubernatora rezidence.

## Atsauces

## Ārējās saites
Metālapstrāde

link=//upload.wikimedia.org/wikipedia/commons/thumb/3/3a/Dreher_an_einer_Drehbank.jpg/220px-Dreher_an_einer_Drehbank.jpg|thumb| Metāla stieņa pagriešana uz virpas
**Metālapstrāde** ir metālu formēšanas un pārveidošanas process, kura rezultātā tiek izgatavotas noderīgas detaļas, priekšmeti un liela mēroga konstrukcijas. Metālapstrāde ir viena no apstrādes rūpniecības apakškategorijām.

Metālapstrāde aptver plašu un daudzveidīgu prasmju un rīku klāstu jebkura mēroga objektu ražošanai — sākot no precīzām dzinēju daļām un smalkām rotaslietām, līdz pat milzīgiem kuģiem, ēkām un tiltiem. Ir izstrādāti simtiem specializētu metālapstrādes procesu, taču tos var iedalīt piecās plašās grupās: velmēšana, ekstrūzija, vilkšana, kalšana un lokšņu metāla formēšana.

## Atsauces
Gregs

**Gregs** var būt:

* Harijs Gregs (*Harry Gregg*; 1932—2020) — Ziemeļīrijas futbolists;
* Klārks Gregs (*Clark Gregg*; 1962) — amerikāņu aktieris, scenārists un režisors.
Augstā dižauza

**Augstā dižauza** () ir mainīga izskata augu suga graudzāļu dzimtā. Tā ir sastopama Eiropā, tostarp nereti visā Latvijas teritorijā, Ziemeļāfrikā un Rietumāzijā. Daudzviet ieviesta kā lopbarības augs. Latvijā atsevišķi eksemplāri un nelielas grupas aug pļavās un atmatās, ceļmalās un dažādos uzbērumos.

## Apraksts
Augstā dižauza ir daudzgadīgs, 60—130 cm garš lakstaugs ar skraju ceru un stāvu siebru. Stiebrs un lapu makstis ir kailas, mēlīte ir zobaina, 0,2—0,3 cm gara. Lapu virspuse ir skraji apmatota. Ziedu skara ir skraja, stāva un 15—20 cm gara, tai kopumā ir šauri piramidāls apveids. Vārpiņas ass ir skarbmataina. Vārpiņas šauras, 1—1,5 cm garas, vārpiņas plēksnes smailas, nevienāda garuma, ārējai viena, bet iekšējai trīs dzīslas. Katras vārpiņas augšējais ir divdzimumu zieds, bet apakšējais — vīrišķais zieds. Vīrišķā zieda ārējā zieda plēksne ar garu, lauzītu akotu, kas atiet no plēksnes apakšdaļas. Garāko akotu garums var sasniegt apmēram 4 cm, tomēr parasti ir 1,5—3 cm. Divdzimumu zieda ārējā zieda plēksne ar īsu akotu, kas atiet no plēksnes augšdaļas. Abu ziedu iekšējās zieda plēksnes ir īsākas. Kalluss ir īss, apmatots. Auglis ir 0,4—0,6 cm garš, apmatots grauds. Zied jūlijā.

## Atsauces
Valstu uzskaitījums pēc militārā potenciāla

Valstu grupējums pēc oficiālā militārā budžeta, tanku daudzuma, jūras kara flotes un gaisa kara flotes lieluma 2020. gadā:

## Atsauces

## Skatīt arī
* Valstu uzskaitījums pēc militārā personāla lieluma
Nikola Aunapu Manna

**Nikola "Djūka" Viktorija Aunapu Manna** (*Nicole "Duke" Victoria Aunapu Mann*; dzimusi ) ir ASV astronaute, izmēģinātājpilote.

## Bērnība un izglītība
Nikola Aunapu piedzima  Hovarda un Viktorijas Aunapu ģimenē Petalūmā, Kalifornijā. Ģimene dzīvoja Penngrovā. Nikolas senči ir vailaku indiāņi, tāpēc viņa ir Apaļās ielejas indiāņu cilšu locekle. Viņas vectēvs Helmuts Aunapu 1920. gados emigrēja no Igaunijas un vēlāk dienēja par inženieri ASV bruņotajos spēkos, piedalījās Otrajā pasaules karā un uzdienējās līdz pulkvežleitantam.

1995. gadā Nikola Aunapu absolvēja Rančokoteitas vidusskolu Ronertparkā, Kalifornijā. Viņa 1999. gadā ASV Jūras akadēmijā ieguva zinātņu bakalaura grādu mašīnbūvē. Pēc iestāšanās dienestā ASV jūras kājnieku korpusā viņa sāka studijas Stenforda Universitāte aspirantūrā, kur 2001. gadā ieguva maģistra grādu mašīnbūvē, specializējoties šķidrumu mehānikā.

## Militārais dienests
Pēc augstskolas beigšanas Nikola Aunapu apmeklēja virsnieku pamata skolu un sāka lidojumu apmācību Pensakolas jūras gaisa stacijā. 2002. gadā viņai tika piešķirti Jūras aviatora spārni. *[[F/A-18 Hornet]]* apmācību viņa pabeidza 106. Triecienu iznīcinātāju eskadriļā (*VFA-106*) Ošenas jūras gaisa stacijā.
2004. gadā viņa sāka dienestu 251. Jūras iznīcinātāju uzbrukuma eskadriļā (*VMFA-251*) Bjūfortas jūras kājnieku gaisa stacijā. Irākas kara un Operācijas "Ilgstošā brīvība" laikā viņa divreiz tika komandēta uz lidmašīnu bāzes kuģa USS Enterprise.

2009. gadā Nikola Manna pabeidza ASV Jūras spēku izmēģinājuma pilotu skolu. Pēc tam viņa dienēja par *F/A-18* izmēģinātājpiloti 23. Gaisa izmēģinājumu un novērtēšanas eskadriļā (*VX-23*) Patuksentriveras jūras gaisa stacijā.
2012. gada jūlijā Manna kļuva par *PMA-281* Apvienotās misijas plānošanas sistēmas ekspedīcijas integrētās produktu grupas vadītāju.

## ''NASA'' karjera
2013. gada 17. jūnijā Nikola Aunapu Manna tika ieskaitīta *NASA* 21. astronautu grupā kā astronauta kandidāte. Pēc pamata vispārējās kosmiskās sagatavošanas kursa 2015. gada 9. jūlijā viņai piešķīra astronauta kvalifikāciju.

2018. gada 3. augustā tika paziņots par Mannas iekļaušanu kosmosa kuģa *[[Boeing Starliner]]* pirmajā pilotējamajā lidojumā *[[Boeing Crewed Flight Test|Boe-CFT]]*, kam būtu jānotiek 2019. gada vidū. 
2020. gada 9. decembrī tika paziņots par Mannnas iekļaušanu astronautu grupā, lai sagatavotos pilotētajām Mēness ekspedīcijām programmā *[[Artemis]]*.

Pēc problēmām ar *Starliner* pirmo nepilotējamo lidojumu un pilotējamā lidojuma aizkavēšanos, 2021. gada oktobrī Manna tika pārcelta uz *[[SpaceX Crew-5]]* pamatapkalpi kā komandiere.

Nikolas Aunapu Mannas pirmais kosmiskais lidojums sākās 2022. gada 5. oktobrī, komandējot kosmosa kuģi *[[SpaceX Crew-5]]*, dodoties uz Starptautisko kosmosa staciju (SKS). Viņa bija 68. ekspedīcijas lidojuma inženieris. Uz Zemes viņa atgriezās 2023. gada 12. martā.

Kosmisko lidojumu kopsavilkums

## Iziešanas atklātā kosmosā

## Ārējās saites

* Nicole Aunapu Mann  *NASA* 
* Николь Онапу Манн astronaut.ru
Dzintars Veits

**Dzintars Pēteris Veits** (1944. gada 25. aprīlis — 2015. gada 20. maijs) bija latviešu aktieris, baznīcas zvaniķis, padomju režīma pretinieks, pasniedzējs (Policijas koledžas docētājs), sūkņu stacijas operators un sargs.

1974. gadā piedalījās Rīgas Kinostudijas mākslas filmas "Piejūras klimats" uzņemšanā, tēlojot Gāzes pārvaldes strādnieka Harija Ozola lomu. Cenzūras dēļ pēc atrādīšanas PSRS Valsts Kinematogrāfijas komitejā Maskavā filma palika nepabeigta. 1975. gadā piedalījās detektīvfilmas "Paradīzes atslēgas" (režisors Aloizs Brenčs) uzņemšanā, tēlojot epizodisku lomu.

1970. gados strādāja par aktieri Valmieras Drāmas teātrī. Spēlēja Soļoniju A. Čehova "Trīs māsas" pie režisores Māras Ķimeles un citas nelielas lomas. Vēlāk strādāja Rīgas Pokrova pareizticīgo baznīcā par apsaimniekotāju un zvaniķi, par dežurantu ūdenssūkņu stacijās, līdztekus Latvijas Universitātes Vēstures un filozofijas fakultātē studēja filozofiju. Dz. Veita bijusī dzīvesbiedre ir dzejniece un politiķe Liāna Langa, kas par viņu publicējusi dokumentālo stāstu "Kā viņiem gāja ar čeku". Vēlāk bijis filozofijas un loģikas pasniedzējs Rīgas skolās un Policijas koledžā.

Dramaturģe Lelde Stumbre ir izmantojusi Dz. Veitu kā prototipu savu lugu "Sarkanmatainais kalps" un "Slepkava un slepkava" galvenajiem varoņiem.

2021. gadā apgādā "Bolderāja" iznāca Dz. Veita jau agrāk pašizdotā skandalozā erotiski seksuālā žanra grāmata "Surogātpartneris".

## Atsauces

## Ārējās saites
Ciparvadība

link=//upload.wikimedia.org/wikipedia/commons/thumb/a/ac/CNC_machine.jpg/220px-CNC_machine.jpg|thumb| CNC kokapstrādes iekārta
**Ciparvadība** (arī **datoru ciparvadība,** parasti saukta par **CNC**) ir mehāniskās apstrādes rīku (piemēram, tādu kā — urbji, virpas, frēzmašīnas, maršrutētāji, 3D printeri) automatizēta vadība. Vadības procesu īsteno dators, balstoties uz ievadītajiem ciparu datiem. CNC iekārtas apstrādā dažādus materiālus (visbiežāk — metālu, plastmasu, koku, bet arī keramiku un kompozītmateriālu) atbilstoši ievadītajām specifikācijām, ievērojot programmētas instrukcijas. CNC iekārtas darbojas bez manuāla operatora iesaistes.

## Atsauces
Vadse

**Vadse** (, , ) ir pilsēta Norvēģijas ziemeļos, Finnmarkas filkes un Vadses komūnas administratīvais centrs.

Izvietojusies Varangeras pussalas dienvidu krastā pie Varangeras fjorda. Daļa pilsētas atrodas uz nelielas saliņas Vadsejas, kas ir vēsturiskā pilsētas atrašanās vieta. Zināma no 16. gadsimta kā zvejnieku ciems. Pilsētas statuss piešķirts 1833. gadā. Strauji izauga 19. gadsimta beigās kā nozīmīgs pomoru tirdzniecības centrs. Ilgus gadus pilsētā dominējošas bija somu un kvenu valodas un daļā no mājsaimniecībām tās joprojām tiek lietotas sadzīvē.

## Atsauces

## Ārējās saites
Veloceļš Centrs—Ziepniekkalns

**Veloceļš Centrs – Torņakalns — Ziepniekkalns** ir viens no Rīgas veloceļiem. To sāka būvēt 2021. gada rudenī, bet atklāja . Lai gan nosaukumā minēts pilsētas centrs, veloceļš sākas Torņakalnā, savienojot Latvijas Nacionālo bibliotēku ar Latvijas Universitātes Akadēmisko centru (Dabas māju, Zinātņu māju) un Bērnu klīnisko universitātes slimnīcu, tālāk vedot uz Ziepniekkalnu.

## Gaita
5,7 kilometrus garais veloceļš sākas Mūkusalas ielā pie Akmens tilta, virzās gar Latvijas Nacionālo bibliotēku pa Akmeņu ielu, Jelgavas ielu garām LU Akadēmiskajam centram, pa Vienības gatvi garām Bērnu klīniskajai universitātes slimnīcai, tad pa Telts ielu, Valdeķu ielu un noslēdzas tās galā, krustojumā ar Ozolciema ielu.

## Vēsture
Veloceļa maršruta priekšizpēti sāka 2009. gadā pēc Rīgas domes (RD) Satiksmes departamenta pasūtījuma Eiropas Savienības līdzfinansēta projekta “PRO.MOTION” ietvaros.

Atklāšanas pasakumā piedalījās Rīgas domes priekšsēdētāja vietnieks satiksmes infrastruktūras un attīstības jautājumos Vilnis Ķirsis, RD Satiksmes un transporta lietu komitejas priekšsēdētājs Olafs Pulks, RD Satiksmes departamenta direktora amata pienākumu izpildītājs Jānis Vaivods un būvdarbus veicošā uzņēmuma SIA "Binders" valdes loceklis Ingus Pētersons.

## Atsauces
Izdzīvotājs

**"Izdzīvotājs"** () ir ASV realitātes sacensību šovs, kuru izveidoja Čārlijs Pārsons. Šī ir starptautiskā realitātes šova televīzijas franšīzes *[[Survivor]]* ASV versija, kas atvasināta no zviedru televīzijas seriāla *[[Expedition Robinson]]*, ko arī izveidoja Čārlijs Pārsons un kura pirmizrāde notika 1997. gadā. ASV seriāla pirmizrāde notika 2000. gada 31. maijā kanālā CBS. To vada Džefs Probsts, kurš ir arī izpildproducents kopā ar Marku Barnetu un sākotnējo veidotāju Pārsonsu.

Televīzijas šovā svešinieku grupu izvieto izolētā vietā, kur viņiem pašiem sev ir jānodrošina ēdiens, uguns un pajumte. Dalībnieki sacenšas izaicinājumos, tostarp pārbauda savas fiziskās spējas, piemēram, skriešanu un peldēšanu, un garīgās spējas, piemēram, mīklas un izturības izaicinājumus, lai iegūtu atlīdzību un imunitāti pret izkrišanu. Dalībniekus pakāpeniski izslēdz no spēles, jo viņus izbalso citi dalībnieki, līdz paliek tikai viens, un viņš arī saņem titulu "Vienīgais izdzīvotājs" un galveno balvu viena miljona ASV dolāru apmērā (2 miljoni ASV dolāru 40. sezonā *Winners at War*).
[thumb|Šova vadītājs [Džefs Probsts 2008. gadā]]

## Šova norises vietas

## Atsauces

## Ārējās saites

*
Taksis (filma)

**"Taksis"** () ir 1998. gada Francijas spriedzes kinokomēdija. Filmas režisors ir Žerārs Piress, scenārija autors Liks Besons. Galvenās lomas atveido Sami Naseri, Frederiks Difentāls un Mariona Kotijāra. Šī ir pirmā filma "Takša" filmu sērijā. Filmai ir četri turpinājumi: "Taksis 2" (*Taxi 2*), "Taksis 3" (*Taxi 3*), "Taksis 4" (*Taxi 4*) un "Taksis 5" (*Taxi 5*), kā arī viena filmas angļu valodas verisja "Ņujorkas taksometrs" (*Taxi*, 2004). Tāpat filma iedvesmojusi 2014. gada ASV televīzijas seriālu "Bruklinas taksis" (*Taxi Brooklyn*).

Spānijā filma izdota kā *Taxi Express*, lai izvairītos no salīdzināšanas ar citām tāda paša nosaukuma filmām.

## Atsauces

## Ārējās saites
Himalaju hortenzija

**Himalaju hortenzija** () ir hortenziju dzimtas suga, kuras dabiskais izplatības areāls ir Himalajos un Ķīnā. Zied maijā un jūnijā, lapas ir eliptiskas vai olveida, un malas ir nedaudz robainas.

## Ārējās saites
 

## Atsauces
Flinstoni (filma)

**"Flinstoni"** () ir 1994. gada ASV ģimenes kinokomēdija. Filmas režisors ir Braians Levants, scenārija autori Toms Pārkers, Džims Dženveins un Stīvens de Sousa. Filma balstīta uz 1960.–1966. gadu tāda paša nosaukuma animācijas seriāla motīviem. Galvenās lomas atveido Džons Gudmens (Freds Flinstons), Riks Moraniss (Bārnijs Rabls), Elizabete Pērkinsa (Vilma Flinstona) un Rozija O'Donela (Betija Rabla), pārējās lomās filmējās 
Kails Maklahlens, Halle Berija un Elizabete Teilore (viņas pēdējā kinoloma). Grupa *[[The B-52's]]* (filmā *The BC-52's*) izpilda animācijas seriāla galveno muzikālo tēmu.

Filma uzņemta Kalifornijā un tās pirmizrāde ASV notika . Tās pasaules kases ienākumi ir gandrīz  ASV dolāru pie  liela filmas budžeta, kas to padarīja par ļoti ienesīgu filmu, neskatoties uz neviennozīmīgajām kritiķu atsauksmēm. Skatītājiem patika līdzība ar animācijas seriālu, vizuālie efekti, kostīmi, dekorācijas un aktierspēle, tomēr tie kritizēja sižetu, filmas noskaņu (kas nebija piemērota jaunākajiem skatītājiem) un O'Donelas izvēli Betijas lomai. Sadarbība ar *[[McDonald's]]* izveidota filmas reklamēšanas nolūkā. Sākotnēji filmas veidošanu izstrādāja studija *[[New Line Cinema]]*, bet vēlāk projektu pārdeva studijai *[[Universal Pictures]]*.

Filmas prikvels *[[The Flintstones in Viva Rock Vegas]]* izdots 2000. gadā.

## Atsauces

## Ārējās saites
Aslapu hortenzija

**Aslapu hortenzija** () ir hortenziju dzimtas suga. Tās dabiskais izplatības areāls ir reģionā starp Himalajiem, pāri Ķīnas dienvidiem un Taivānai. Tas ir liels, stāvs krūms, kas var sasniegt 3 m garumu un platumu, tam ir plašas, ovālas lapas. Vasaras beigās ziedi ir lieli, plakani čemuri, kuri var būt dažādos gaiši zilos un rozā toņos, ko ieskauj balti vai gaiši rozā neauglīgi ziedi.

## Ārējās saites

## Atsauces
Tigrajas karš

thumb|300px|Pašreizējais stāvoklis
**Tigrajas karš** () ir karš Etiopijā, kas sākās 2020. gada 3. novembrī Tigrajas reģionā, vēlāk karadarbība notika arī Amharas un Afāras reģionos. Tigrajas Tautas atbrīvošanās frontes karaspēks cīnījās pret Etiopijas Nacionālajiem aizsardzības spēkiem un Eritrejas aizsardzības spēkiem. Tigrajas Tautas atbrīvošanās fronte 2021. gada novembrī vienojās ar deviņām citām pretošanās grupām dažādos Etiopijas reģionos, izveidojot pret centrālo valdību vērstu Etiopijas federālistu un konfederālistu spēku apvienoto fronti.

## Priekšvēsture
2018. gadā par Etiopijas premjerministru ievēlētais Abijs Ahmeds izveidoja Labklājības partiju ar mērķi veicināt vienotas etiopiešu nacionālās identitātes un pilsoniskas sabiedrības veidošanu. Tigrajas tautas atbrīvošanās frontes līderi atteicās iekļauties jaunveidojamajā spēkā un sāka īstenot no centrālās valdības faktiski neatkarīgu politiku Tigrajas reģionā. 

## Norise
2020. gada novembrī Etiopijas Nacionālie aizsardzības spēki iebruka Tigrajā, taču līdz 2021. gada jūlijam tika izspiesti no reģiona. Nākamajos mēnešos Tigrajas Aizsardzības spēki iebruka kaimiņos esošajos Amharas un Afāras reģionos un 2021. gada novembra sākumā nonāca 190 kilometru attālumā no galvaspilsētas Adisabebas. Premjerministrs Ahmeds izsludināja ārkārtas stāvokli un vadīja pretuzbrukumu. 20. decembrī Tigrajas spēki atkāpās no kaimiņu provincēm un pauda gatavību uzsākt pamiera sarunas.

Visa bruņotā konflikta laikā no karadarbības zonas pienākušas ziņas par daudziem abu pušu veiktiem noziegumiem: civiliedzīvotāju masu slepkavībām, izvarošanām, spīdzināšanām, etnisko tīrīšanu, civilo objektu bombardēšanu. Tiek lēsts, ka konflikta laikā dzīvību zaudējuši vismaz 10 000 civiliedzīvotāju, taču Tigrajas puse min pat piecreiz lielāku skaitli.

2022. gada 24. martā Etiopijas valdība izsludināja humāno pamieru uz nenoteiktu laiku, tomēr pēc miera sarunu neizdošanās 2022. gada 24. augustā atsākās karadarbība.

## Atsauces
Week-end

***Week-end*** ir 1967. gada Francijas postmoderna melnās komēdijas filma, kuras režisors un scenārija autors ir Žans Liks Godārs. Filmā galvenās lomas atveido tā laika franču televīzijas zvaigznes Mireja Darka, Žans Janns, kā arī viens no franču jaunā viļņa pazīstamākajiem aktieriem Žans Pjērs Leo.

Filma ir sirreāls stāsts par precētu pāri, kas dodas ceļojumā, lai apciemotu sievas vecākus ar nolūku viņus nogalināt mantojuma dēļ. Ceļā viņi saskaras ar sastrēgumiem, autoavārijām, revolucionāriem, kanibālismu un slepkavību. Filma ir satīrisks stāsts par augstāko kapitālistisko sabiedrības slāni.

Filmas *Week-end* pirmizrāde notika .

## Atsauces

## Ārējās saites
Žans Pjērs Leo

**Žans Pjērs Leo** (, dzimis ) ir franču aktieris.

Leo kino debitēja 14 gadu vecumā, attēlojot Antuāna Duanela lomu Fransuā Trifo filmā "400 sitieni" (1959), kas tiek uzskatīta par vienu no visu labākajām franču filmām. A. Duanela lomu attēlojis arī Trifo filmās "Antuāns un Kolete" (*Antoine and Colette*, 1962), "Nozagtie skūpsti" (*Baisers volés*, 1968), "Mājas pavards" (*Domicile conjugal*, 1970) un "Bēgošā mīlestība" (*L'amour en fuite*, 1979).

Bieži sastrādājies ar režisoriem Žanu Liku Godāru un Aki Kaurismeki, kā arī filmējies Žana Kokto, Pjēra Paolo Pazolīni, Bernardo Bertoluči, Katerinas Brejā, Ježija Skolimovska, Anjēzes Vardas un Žaka Riveta filmās.

Piedalījies filmās "Trakais Pjero" (1965), "Alfavila" (1965), "Vīrišķais sievišķais" (*Masculin Féminin*, 1966), *[[Week-end]]* (1967), "Ķīnieši" (*La Chinoise*, 1967), "Pēdējais tango Parīzē" (*Ultimo Tango a Parigi*, 1972), "Amerikāņu nakts" (1973), *[[Irma Vep]]* (1996) un "Sapņotāji" (2003). Par lomu filmā "Vīrišķais sievišķais" saņēmis Berlīnes kinofestivāla labākā aktiera balvu. 2000. gadā ticis apbalvots ar goda Cēzara balvu.

## Ārējās saites
Bretšneidera hortenzija

**Bretšneidera hortenzija** () ir hortenziju dzimtas suga, kuras dabiskais izplatības areāls ir lielākajā daļā Ķīnas.

To 1882. gadā kalnos ap Pekinu atklāja Dr. Bretšneiders. Bretšneidera hortenzija ir izturīgs, kupls, lapains krūmājs ar kastaņbrūnu mizu, kura lobās. Vasarā tās ziedkopa sastāv no desmit vai vairāk lieliem baltiem ziediem, kas ar laiku kļūst sārti.

## Ārējās saites

## Atsauces
Kokveida hortenzija

**Kokveida hortenzija** () ir hortenziju dzimtas suga. Savvaļā tā ir plaši izplatīta Amerikas Savienoto Valstu austrumos — no Ņujorkas dienvidiem līdz Floridas zonai, uz rietumiem līdz Oklahomas austrumiem un Kanzasas dienvidaustrumiem. Tā galvenokārt sastopama mitrās augsnēs zem cietkoksnes meža lapotnes un bieži sastopama pie meža ceļiem un strautos. Tā ir izplatīta Delavēras upes ielejā un Apalaču kalnos.

## Ārējās saites
 

## Atsauces
Kātainā vīteņhortenzija

**Kātainā vīteņhortenzija** () ir hortenziju dzimtas suga, kura savvaļā ir sastopama Japānas mežos, Korejas pussalā un Sahalīnas salā Sibīrijas vistālākajos austrumos. Daži autori šo sugu uzskata nevis par atsevišķu sugu, bet gan par ''Hydrangea'' ''anomala'' pasugu — *Hydrangea* *anomala* ssp. *petiolaris.*

## Ārējās saites
 

## Atsauces
Liellapu hortenzija

**Liellapu hortenzija** () ir hortenziju dzimtas suga, kuru mēdz dēvēt arī par **franču hortenziju**. Suga savvaļā ir sastopama Japānā, taču to plaši audzē daudzās pasaules daļās dažādos klimatiskajos apstākļos. Augs ir lapains krūms, kas var sasniegt līdz 2 m augstumu un 2,5 m platumu, tam ir raksturīgas lielas, vasarā un rudenī ziedošas rozā vai zilas ziedkopas. Auga lapas ir lielas, platas un robainas. Lapu krāsa variē no vidēji zaļām līdz tumši zaļām. Šī ir šķirnēm visbagātākā hortenziju suga.

## Ārējās saites
 

## Atsauces
Robainā hortenzija

**Robainā hortenzija** () ir hortenziju dzimtas suga, kas savvaļā ir sastopama Korejas un Japānas kalnu apvidos.

Tas ir 1—1,5 m augsts krūms. Lapu malas bieži vien ir sarkanīgas, parasti zāģzobainas. Ziedi zili, rozā. Ziedkopas vairogveida, un, salīdzinot ar liellapu hortenziju, ir krietni mazākas un plakanākas. Sterilie ziedi izvietoti gar ziedkopas malu, fertilie vidū. Labāka ziemcietība kā liellapu hortenzijai.

## Ārējās saites
 

## Atsauces
Ozollapu hortenzija

**Ozollapu hortenzija** () ir hortenziju dzimtas suga, kura savvaļā ir sastopama ASV dienvidaustrumos, mežu biotopos no Ziemeļkarolīnas rietumiem līdz Tenesī un dienvidos līdz Floridai un Luiziānai.

## Apraksts
Augs veido 1,5—2 m augstu krūmu, tā jaunie dzinumi ir pūkaini un brūngani sarkani. Lapas ir lielas, dziļi daivainas un pēc formas atgādina sarkano ozolu (*Quercus rubra*), lai gan sugas nav radniecīgas. Pavasarī jaunās lapas ir pelēki zaļas, vasarā tumši zaļas un rudenī iekrāsojas sarkanas. Virspusē kailas, apakšpusē pūkainas. Ziedi ir sakārtoti garenās, koniskās skarās, kurās ir daudz sterilo ziedu. Ziedkopu krāsa sākumā ir maigi zaļa, tad kļūst krēmbalta un beigās rozīga. Zied jūlijā.

Suga ir sausumizturīgāka nekā citas hortenziju sugas, taču Latvijā reti audzēta, jo salīdzinājumā ar dažām citām sugām ir problēmas ar pārziemošanu.

## Ārējās saites
 

## Atsauces
Māni (pravietis)

[thumb|Pravietis Māni kā Gaismas Budas iemiesojums Caoaņas tempļa attēlā [Fudzjaņas provincē Ķīnā]]

**Māni** (viduspersiešu:𐭌𐭀𐭍𐭉/𐭬𐭠𐭭𐭩) jeb **Manihejs** (, , no sīriešu: ܡܐܢܝ ܚܝܐ *Mānī ḥayyā* — "dzīvais Māni"; 216-274) bija Sasanīdu impērijas laikā dzīvojošs pravietis, kas izveidoja reliģiju, kas viņa vārdā dēvēja par maniheismu.
Viņa traktāti, izņemot vienu, uzrakstīti sīriešu valodā.

## Dzīvesgājums
Dzimis 216. gada aprīlī jauktā kristiešu-partiešu ģimenē, bērnībā un jaunībā dzīvoja Partas lielvalsts galvaspilsētā Ktēsifonā (tagad Irākā). Viņš pieredzēja, kā 224. gadā sasanīdu šahs Ardašīrs I sakāva Partas impēriju. 12 un 24 gadu vecumā Māni piedzīvoja atklāsmes un sāka kritizēt agrīno kristiešu kultu un mācības, taču 240. gadā viņu izslēdza no draudzes. 241. gadā Māni aizceļoja uz Kušānu valsti, kur apguva Budas mācību.

Ap 242/243. gadu viņš atgriezās Sasanīdu lielvalsts galvaspilsētā un apmeklēja šahu Šāpuru I, kurš atļāva Māni sludināt savas mācības visā Sasanīdu impērijā. Dzīvojot šaha pilī, Māni uzrakstīja septiņas vai astoņas grāmatas Sīrijas aramiešu valodā. Kad 260. gadā šahs Šāpurs uzvarēja Romas impērijas ķeizara Valeriāna (*Publius Aurelius Licinius Valerianus*, 253-260) leģionārus, zoroastristu priesteri (magi) apsūdzēja manihejus, budistus un kristiešus nodevībā.
Pēc šaha Šāpura I nāves 272. gadā priesteris Māni krita nežēlastībā. Šāpura I dēls Bahrams I lika apcietināt pravieti Māni un pēc 26 dienām Gundišāpuras cietumā viņš nomira.

## Māni mācība
Pravietis Māni sludināja, ka zoroastrisms, jūdaisms un kristietība ir viena reliģija un mēģināja izveidot universālu gnostisku pasaules reliģiju. Viņa uzskati kļuva populāri ne tikai Sasanīdu impērijā, bet arī multikulturālajā Romas impērijā, kur tā saplūda ar Plotīna izveidoto neoplatoniķu skolu.

### Darbi
* Māni eveņģēlijs (ܐܘܢܓܠܝܘܢ), sīriešu valodā rakstīts apokrifs
* "Attēlu grāmata" jeb "Aržangs" (ارژنگ, *Aržang*), kosmogonijas traktāts
* "Milžu grāmata", Enoha grāmatas analogs
* "Noslēpumu grāmata", traktāts par dvēseli
* Šāpuragāns (شاپورگان), persiešu valodā rakstīts vēltījums šaham Šāpuram I

## Atsauces

## Ārējās saites
Kilkeni

**Kilkeni** (, ) ir lielākā pilsēta Kilkeni grāfistē, Lensteras provincē, Īrijā. Kilkenī atrodas Kilkeni grāfistes pārvaldes centrs.  pilsētā dzīvoja 26 512 iedzīvotāji.

## Vēsture
Pēc 1641. gada īru sacelšanās, kas sākās, aizstāvot katoļu ticību, Īrijas parlaments pārcēlās uz Kilkeni, kas uz īsu brīdi kļuva par Īrijas galvaspilsētu *[[de facto]]*. Šeit tika dibināta Īrijas Konfederācija.

## Ārējās saites
 

*